પાદરામાં વીજ કનેક્શન ધારકોને લાઈટ બિલના નાણાં ભરવા માટે લોકોને ભારે હાલાકી પડી રહી છે. પાદરા નગર તેમજ આસપાસ ના ગામમાંથી લાઈટ બીલ નાં નાણા નું ચુકવણું કરવા આવતા વીજ કનેક્શન ગ્રાહકો ને ૨ થી ૩ કલાક સુધી લાઈટ બીલ ભરવા માટે લાંબી લાઈનો માં ઉભા રહેવું પડે છે લોકો પોતાનાં રોજીંદા કામ કાજ ધંધા રોજગાર છોડી ને બીલ ભરવા માટે ૨ -૩ કલાક સુધી લાઈન માં ઉભા રહે છે. આશરે ૧૦૦ થી ૧૫૦ જેટલા લોકો ની લાઈન લાગે છે. ત્યારે ગ્રાહકો એ અમુકવાર વધારે ગિરદી હોવાને કારને નંબર આવે તો બારી બંધ થઈ જાય છે કાં, તો સમય પત્યે બીલ ભર્યા વિના પરત ફરવું પડે છે. જેના કારને કોઈકવાર દંડ પણ ભરવાનો વારો આવે છે.